Smestaddammen er ingen naturlig dam, men skapt ved oppdemning av Holmenbekken som renner ned fra Holmendammen under Røabanen. Smestaddammen ble gravd ut som isdam for å forsyne borgerskap og institusjoner i Christiania med is på 1800-tallet. Andre isdammer i Oslo var: Hovindammen, Øvre Isdam på Årvoll, Svartkulp på Romsås og Vesletjern eller Lilletjern på Ammerud. Dammen har en ørretbestand.